# मलेशिया

| मलेशिया Malaysia |
| --- |
|
ध्वज

वंश-चिह्न

 |
| **ध्येय वाक्य:**Bersekutu Bertambah Mutu ("एकता में शक्ति है") |
| **राष्ट्रगान:**Negaraku ("मेरा देश")Duration: 59 seconds.0:59 |
| पृथ्वी दिखाएँदक्षिण-पूर्व दिखाएँसभी दिखायें |
| राजधानी एवं सबसे बड़ा शहर | कुआला लंपुर ﻿ / ﻿ |
| प्रशासनिक केंद्र | पुत्रजया ﻿ / ﻿ |
| राजभाषा(एँ) | मलय |
| मान्यताप्राप्त भाषा(एँ) | अंग्रेज़ी |
| राष्ट्रीय धर्म | इस्लाम |
| नृजातीय समूह (2023) | * 70.5% भूमिपुत्र
	+ 57.3% मलय
	+ 13.2% स्वदेशी
* 22.9% चीनी
* 6.6% भारतीय
 |
| निवासीनाम | मलेशियाई |
| सरकार | संघीय संवैधानिक संवैधानिक निर्वाचित राजतंत्र |
|  |
| • राजा  | इब्राहीम इसकंदर |
| • प्रधानमंत्री  | अनवर इब्राहीम |
|  |
| स्वतंत्रता यूनाइटेड किंगडम से |
|  |
| • मलया संघ  | 31 अगस्त 1957 |
| • सारावाक की स्वतंत्रता  | 22 जुलाई 1963 |
| • उत्तर बोर्नियो की स्वतंत्रता  | 31 अगस्त 1963 |
| • देश की घोषणा  | 16 सितंबर 1963 |
|  |
| क्षेत्रफल |
| • कुल | 330,803 kमी2 (127,724 वर्ग मील) 67वाँ) |
| • जल क्षेत्र (%) | 0.3 |
| जनसंख्या |
| • 2024 आकलन |  3,45,64,810 (43वाँ) |
| • 2020 जनगणना | 3,24,47,385 |
| • जनघनत्व | 101/किमी2 (261.6/मील2) (116वाँ) |
| GDP (PPP) | 2025 प्राक्कलन |
| • कुल |  $1.430 खरब (31वाँ) |
| • प्रति व्यक्ति |  $43,095 (50वाँ) |
| GDP (सांकेतिक) | 2024 प्राक्कलन |
| • कुल |  $445.519 billion (36वाँ) |
| • प्रति व्यक्ति |  $13,315 (67वाँ) |
| गिनी (2021) |  40.7 मध्यम |
| HDI (2023) |  0.819 अत्युच्च · 67वाँ |
| मुद्रा | मलेशियाई रिंग्गित (RM) (MYR) |
| समय मंडल | UTC+8 (MST) |
| • ग्रीष्मकालीन (DST) | - |
| वाहन चलते हैं | बाएं |
| दूरभाष कोड | +60 |
| ISO 3166 कोड | MY |
| इंटरनेट TLD | .my |

मलेशिया अधिनियम 1963 (दस्तावेज़)
अंग्रेजी ग्रंथों में मलेशिया से संबंधितनये समझौते (दस्तावेज़)
**मलेशिया** (मलय: Malaysia), दक्षिण पूर्व एशिया में स्थित एक उष्णकटिबंधीय देश है। यह मलय सागर से दो भागों में विभाजित है। मलय सागरीय प्रायद्वीप पर स्थित मुख्य भूमि के पश्चिम तट पर मलक्का जलडमरू और इसके पूर्व तट पर मलय सागर है। देश का दूसरा हिस्सा, जिसे कभी-कभी पूर्व मलेशिया के नाम से भी जाना जाता है, चीन से लगे उत्तरी मलय सागर में बोर्नियो द्वीप के उत्तरी भाग पर स्थित है। मलय प्रायद्वीप पर स्थित कुआलालंपुर देश की राजधानी है, लेकिन हाल ही में संघीय राजधानी को खासतौर से प्रशासन के लिए बनाए गए नए शहर पुत्रजया में स्थानांतरित कर दिया गया है। यह 13 राज्यों से बनाया गया एक संघीय राज्य है।

मलेशिया में चीनी, मलय और भारतीय जैसे विभिन्न जातीय समूह निवास करते हैं। यहाँ की आधिकारिक भाषा मलय है, लेकिन शिक्षा और आर्थिक क्षेत्र में ज्यादातर अंग्रेजी का इस्तेमाल किया जाता है। मलेशिया में १३० से ज्यादा बोलियाँ बोली जाती हैं, इनमें से ९४ मलेशियाई बोर्नियो में और ४० प्रायद्वीप में बोली जाती हैं,युवा वर्ग मे अंग्रेजी भाषा अधिक लोकप्रिय है। यद्यपि देश का सरकारी धर्म इस्लाम है, लेकिन नागरिकों को अन्य धर्मों को मानने की स्वतंत्रता है।

## इतिहास

मलेशिया, चीन और भारत के बीच प्राचीन काल से व्यापारिक केंद्र था। जब यूरोपीय लोग इस क्षेत्र में आए तो उन्होंने मलक्का को महत्वपूर्ण व्यापार बंदरगाह बनाया। कालांतर में मलेशिया ब्रिटिश साम्राज्य का एक उपनिवेश बन गया। इसका प्रायद्वीपीय भाग ३१ अगस्त १९५७ को फेडरेशन मलाया के रूप में स्वतंत्र हुआ। १९६३ में मलाया, सिंगापुर और बोर्नियो हिस्से साथ मिलकर मलेशिया बन गए। १९६५ सिंगापुर अलग होकर अपनी स्वतंत्रता की घोषणा की।

## राजनीति और अर्थव्यवस्था की स्तिथि

मलेशिया 13 राज्य हैं और तीन संघीय प्रदेश है। मलेशिया का प्रमुख यांग डी-पेर्तुआन अगांग के रूप में जाना जाता है, जिसे सामान्यतः "मलेशिया का राजा" कहा जाता है। यह पदवी वर्तमान में सुल्तान मिज़ान जैनुल अबीदीन धारण किए हुए हैं। मलेशिया में शासन के प्रमुख प्रधानमंत्री हैं। मलेशिया आसियान का सदस्य है। इसकी अर्थव्यवस्था लगातार बढ़ रही है और यह दक्षिण पूर्व एशिया में एक अपेक्षाकृत समृद्ध देश है। देश के प्रमुख शहरों में कुआलालंपुर, जॉर्ज टाउन, ईपोह और जोहोर बाहरु हैं।

### अलगाववाद

मलेशिया में मलय और सम्बन्धित जातियों का बाहुल्य है और सन् 2012 में जनसंख्या में उनका हिस्सा 67% मापा गया था। लेकिन साबाह में यह केवल 26% और सारावाक में केवल 21% था। क्षेत्रफल में मुख्यभूमि मलेशिया (जो पश्चिमी मलेशिया भी कहलाता है) देश के कुल क्षेत्रफल का केवल 40% है, जबकि साबाह-सारावाक 60% है, लेकिन मुख्यभूमि का जन-घनत्व साबाह-सारावाक से बहुत अधिक है। मलेशिया की सरकार पर आरोप है कि वह जातीयता बदलने के लिए मुख्यभूमि से साबाह व सारावाक में मलय लोग भेज रही है, जिस से अलगाववादी भावना भड़कती है। साबाह सारावाक केलुआर मलेशिया जैसे संगठन साबाह और सारावाक को मलेशिया से स्वतंत्र करवाने का प्रयास कर रहे हैं।

## धर्म

मलेशिया एक बहु धार्मिक समाज है और मलेशिया में प्रमुख धर्म इस्लाम है। २०१० में सरकार की जनगणना के आंकड़ों के अनुसार, यहां के प्रमुख धर्मावलंबियों में मुसलमान (६१.३%), बौद्ध (१९.८%), ईसाई (९.२%), हिंदू (६.३%) और कन्फ्यूशीवाद, ताओ धर्म और अन्य पारंपरिक चीनी धर्मों (१.३%), शामिल हैं।

## संस्कृति

मलेशिया एक बहु जातीय, बहु सांस्कृतिक और बहुभाषी समाज है, जहां मलय और अन्य देशी जनजाति ६५%, चीनी 25% और 7% भारतीय शामिल है। देश की बहुसंख्यक समुदाय के रूप में सभी मलय मुस्लिम हैं, क्योंकि मलेशियाई कानून के तहत मलय होने के लिए मुस्लिम होना जरूर है। मलय राजनीति में अहम भूमिका निभाते हैं और इनकी भूमिपुत्र के रूप में पहचान होती है। उनकी मूल भाषा मलय (Bahasa Melayu) है।

## व्यंजन

### तस्वीरें

* मलेशियाई खाना
* मलेशियाई खाना
* मलेशियाई खाना
* बक कुट तेह
* मलेशियाई खाना
* मलेशिया में चिकन चावल के दाने एक लोकप्रिय व्यंजन हैं। इसे चावल और चिकन स्टॉक के साथ पकाया जाता है, फिर चावल को एक बिलियर्ड बॉल के आकार में बांधा जाता है, और सफेद चिकन के साथ परोसा जाता है।
* मलेशियाई खाना
* ओंढे-ओंढे
* कुआलालंपुर अंतर्राष्ट्रीय हवाई अड्डे पर एक रेस्तरां में चावल और करी
* डसुन की पारंपरिक मिश्रित सब्जियां

## दर्शनीय स्थल

### कुआलालम्‍पुर

कुआलालम्पुर शहर में सड़कों का जाल बिछा हुआ है। सब कुछ इतना सुनियोजित है कि आगंतुक को कोई दिक्कत नहीं होती। शहर को जानने के लिए सबसे पहली जगह है इस्ताना निगारा। यह मलेशिया के राजा के रहने का स्थान है। इसके अलावा शहर की पहचान पेट्रोनस जुड़वा मीनार से भी है, जो कुआलालम्पुर शहर में कहीं से भी थोड़ी सी ऊँचाई से नजर आ जाते हैं। 451.9 मीटर ऊँचे इन टॉवर्स में 86 मंजिलें हैं, परंतु पर्यटकों को 41वीं मंजिल पर स्थित पुल तक जाने दिया जाता है। इसके लिए कोई भी शुल्क नहीं लिया जाता और एक दिन में निश्चित संख्या में ही पर्यटक जा सकते हैं। पेट्रोनस टॉवर्स के पास ही कुआलालम्पुर सिटी सेन्टर पार्क बनाया गया है, जिसमें 1900 से ज्यादा पॉम के पेड़ लगाए गए हैं। इसके अलावा केएल टॉवर, केएलसीसी एक्वेरियम देखने लायक हैं। पाँच हजार स्के.फुट में फैले इस एक्वेरियम में 150 तरह की मछलियाँ हैं। इसमें एक 90 मीटर की टनल भी है, जिसमें ऐसा एहसास होता है कि आप समुद्र के भीतर से ही इन्हें देख रहे हैं। इसके अलावा नेशनल प्लेनेटोरियम, आर्किड पार्क, बटरफ्लाई पार्क आदि भी काफी खूबसूरत हैं।

कुआलालम्पुर में शॉपिंग करने के लिए काफी सारे मॉल्स हैं। 3450000 स्के. फुट में फैले बरजाया टाइम स्क्वेअर मॉल मलेशिया का सबसे बड़ा मॉल है। इसमें विश्व के सर्वश्रेष्ठ ब्रांड्स उपलब्ध हैं।
यहाँ के कुछ छोटे मॉल्स में मोल-भाव भी किया जा सकता है। सन वे सिटी होटल में स्थित वॉटर पार्क काफी बड़ा है। इसके पास ही लगा हुआ मॉल छः मंजिला है तथा इसमें आईस स्केटिंग करने की व्यवस्था भी है।

### पुत्रजया

मलेशिया की राजधानी कुआलालम्पुर है, परंतु बढ़ती जरूरतों को ध्यान में रखते हुए कुआलालम्पुर से आधे घंटे की दूरी पर प्रशासनिक राजधानी पुत्रजया को बनाया गया है। यह इतनी भव्य है कि इसे देखकर सहसा विश्वास नहीं होता कि कोई भी सरकारी काम इतने कम समय में कैसे पूर्ण हो सकता है। यहाँ झील भी बनाई गई है और आधुनिक सुविधाओं से लैसे बहुत बड़े कन्वेशन सेंटर भी हैं।

सरकारी कर्मचारियों के रहने के लिए झील के किनारे मकान बनाए गए हैं तो प्रधानमंत्री कार्यालय भी काफी खूबसूरत है। धीरे-धीरे यहाँ विभिन्न देशों के दूतावास भी बनाए जा रहे हैं। सम्पूर्ण पुत्रजया घूमने के लिए क्रुज यात्रा काफी अच्छी सुविधाजनक है।

### लंकावी

कैमरुन हाईलैंड्स से 5 घंटे का सफर तय कर कुवाला कैद्दाह पहुँचा जा सकता है। यहाँ से लंकावी आईलैंड लगभग डेढ़ घंटे की दूरी पर है। यह सफर फैरी से तय करना पड़ता है। फैरी सम्पूर्ण सुविधायुक्त होती है तथा इसमें बाकायदा फिल्म दिखाने की व्यवस्था होती है। लंकावी ड्यूटी फ्री आईलैंड है।

## सन्दर्भ